**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 6249**

**Λιβαδειά 30/3 /2020**

**ΑΠΟΣΠΑΣΜΑ**

Από το πρακτικό της αριθμ.2020-5ης Τακτικής Συνεδρίασης-Δια Περιφοράς

του Δημοτικού Συμβουλίου Λεβαδέων

Αριθμός απόφασης  **54**

 **ΘΕΜΑ: Προγραμματισμός προσλήψεων πτυχιούχων φυσικής αγωγής με σχέση εργασίας ιδιωτικού δικαίου ορισμένου χρόνου για τα προγράμματα “Άθληση για όλους” 2020-2021**

Στη Λιβαδειά σήμερα την 23η Μαρτίου 2020, ημέρα Δευτέρα και ώρα 11:00 π.μ συνήλθε **δια περιφοράς**  το Δημοτικό Συμβούλιο του Δήμου Λεβαδέων βάσει των διατάξεων του άρθρου 10 της από 11/3/2020 Πράξης Νομοθετικού Περιεχομένου (ΦΕΚ Α΄ 55/11-3-2020), ύστερα από την από **5838/19-3-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) ) **καθώς και αυτές του άρθρου 184 παρ. 1,3 του Ν. 4635/2019.**

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 33 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  |  ΟΥΔΕΙΣ |
|  |  Μητάς Αλέξανδρος |  |  |
|  | Τσεσμετζής Εμμανουήλ |  |  |
|  | Δήμου Ιωάννης  |  |  |
|  | Αποστόλου Ιωάννης |  |  |
|  | Σάκκος Μάριος  |  |  |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  |  |
|  | Μερτζάνης Κων/νος  |  |  |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Φορτώσης  Αθανάσιος |  |  |
|  | Καράλης Χρήστος  |  |  |
|  | Παπαϊωάννου Λουκάς  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Μπαρμπέρης Νικόλαος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος |  |  |
|  | Χέβα Αθανασία(Νάνσυ)  |  |  |
|  | Τουμαράς Βασίλειος |  |  |
|  |  Σπυρόπουλος Δημοσθένης |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 12Ο θέμα της ημερήσιας διάταξης, βάσει της υπ αριθμ. 5838/19-3-2020 πρόσκλησης, ο Πρόεδρος έθεσε υπόψη των μελών του Δημοτικού Συμβουλίου , το με αριθμ. Πρωτ 5721/18-3-2020 έγγραφο του Αυτοτελούς Τμήματος Πολιτισμού Αθλητισμού & Τουρισμού του Δήμου στο οποίο αναφέρονται :

*Με στόχο τη κάλυψη των αναγκών των ΟΤΑ Α΄ και Β΄ βαθμού, ΝΠΔΔ,ΝΠΙΔ αυτών, σε προσωπικό που αφορά σε θέσεις Πτυχιούχων Φυσικής Αγωγής (Π.Φ.Α για την υλοποίηση των Προγραμμάτων Άθλησης για Όλους (Π.Α.γ.Ο) τα οποία επιδρούν καταλυτικά στη βελτίωση της ποιότητας ζωής των πολιτών, το Υπουργείο Πολιτισμού & Αθλητισμού εξέδωσε την υπ’ αριθ. ΥΠΠΟΑ/ΓΔΟΑ/ΔΑΟΠΑΑΕΥΔΣ/ΤΣΠΕΠΑΟ/ 86475/3337/207/52-18/02/2020, εγκύκλιο με την οποία καλεί τους ΟΤΑ Α’ και Β’ βαθμού, Ν.Π.Δ.Δ., και Ν.Π.Ι.Δ. αυτών να υποβάλλουν τα αιτήματά τους για τη περίοδο 2020-2021 αξιολογώντας τις ανάγκες τους.*

*Σύμφωνα με την παρ.6 του άρθρου 39 Ν.2725/99, όπως αντικαταστάθηκε με το άρθρο 29 του Ν.4151/13:*

*«Η Γενική Γραμματεία Αθλητισμού του Υπουργείου Παιδείας και Θρησκευμάτων Πολιτισμού και Αθλητισμού, τα Ν.Π.Ι.Δ. και Ν.Π.Δ.Δ. που εποπτεύονται από αυτήν, καθώς και οι φορείς που υλοποιούν προγράμματα Άθλησης για Όλους μετά από έγκρισή της, μπορούν να προσλαμβάνουν και να απασχολούν πτυχιούχους φυσικής αγωγής αποκλειστικά για τις ανάγκες υλοποίησης των προγραμμάτων Άθλησης για Όλους ή και Αναπτυξιακού Αθλητισμού, με σύμβαση εργασίας ιδιωτικού δικαίου ορισμένου χρόνου, διάρκειας όχι μεγαλύτερης των οκτώ μηνών. Επιτρέπεται να συνάπτονται συμβάσεις του προηγούμενου εδαφίου, καθ' υπέρβαση των προβλεπομένων περιορισμών της παρ. 3 του άρθρου 37 του ν.3986/2011, όπως κάθε φορά ισχύει, μέχρι ύψους δαπάνης του ποσού που εγγράφουν οι προσλαμβάνοντες φορείς ως πρόβλεψη στον προϋπολογισμό αυτών του τρέχοντος έτους από είσπραξη διδάκτρων ή συνδρομών συμμετοχής στα προγράμματα Άθλησης για Όλους ή από είσπραξη δωρεών ή χορηγιών για τα προγράμματα Άθλησης για Όλους και άλλων οικονομικών πόρων και το οποίο ποσό της δαπάνης δεν υπερβαίνει το ποσό που εισέπραξαν κατά το προηγούμενο οικονομικό έτος.*

*Οι Πτυχιούχοι Φυσικής Αγωγής του πρώτου εδαφίου της παραγράφου αυτής εξαιρούνται των διαδικασιών της υπ' αριθμ. 33/2006 ΠΥΣ (Α' 280).*

*Η Δ/νση Αθλησης για όλους, Ανάπτυξης Αθλητισμού και Διατροφής της Γενικής Γραμματείας Αθλητισμού ( Γ.Γ.Α ) , μέσω του τμήματος Σχεδιασμού ,Παρακολούθησης και Ελέγχου Προγραμμάτων Άθλησης για όλους ( ΠΑγΟ ) , προτείνει τις θέσεις Π.Φ.Α που είναι αναγκαίες για την υλοποίηση των Π.Α.γΟ και Αναπτυξιακού Αθλητισμού που υλοποιούν οι φορείς - Ο.Τ.Α., σύμφωνα με το Οργανωτικό Πλαίσιο που αυτή εκδίδει.*

*Για την έγκριση της πρόσληψης του προσωπικού αυτού και την κατανομή των εγκεκριμένων θέσεων ανά φορέα, εκδίδεται κοινή υπουργική απόφαση (ΚΥΑ ) των Υπουργών Πολιτισμού και Αθλητισμού, Εσωτερικών και Διοικητικής Ανασυγκρότησης και Οικονομικών .*

*Η πρόσληψη θα γίνει κατά τη διαδικασία που περιγράφεται, ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), Οργανωτικό Πλαίσιο της Γ.Γ.Α. και η μισθοδοσία του προσωπικού αυτού καλύπτεται αποκλειστικά από το αντίτιμο που καταβάλλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της ΓΓΑ έως το ποσό του αντίστοιχου προβλεπόμενου Κ.Α.Ε.. Η απασχόληση αυτή δεν αναγνωρίζεται ως υπηρεσία για βαθμολογική ή μισθολογική εξέλιξη****.»***

*Σύμφωνα με το άρθρο 4 της απόφασης Υπ. Πολιτισμού & Αθλητισμού , ΥΠΟΠΟΑ/ ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), «Για την πρόσληψη προσωπικού Ιδιωτικού Δικαίου Ορισμένου Χρόνου, οι φορείς - ΟΤΑ Α και Β βαθμού, Ν.Π.Δ.Δ., και Ν.Π.Ι.Δ. αυτών, πρέπει να αποστείλουν τα αιτήματά τους στο Τμήμα Παρακολούθησης και Ελέγχου Προγραμμάτων Άθλησης για Όλους, της Διεύθυνσης Άθλησης για Όλους, Προβολής , Ανάπτυξης Αθλητισμού, Επιστημονικής Υποστήριξης και Διεθνών Σχέσεων της Γ.Γ.Α. προκειμένου να πάρουν έγκριση θέσεων».*

*Τα αιτήματα θα πρέπει να συνοδεύονται από Απόφαση Δημοτικού Συμβουλίου που θα αφορά αίτημα πρόσληψης Πτυχιούχων Φυσικής Αγωγής , στην οποία θα πρέπει να βεβαιώνεται ρητά ότι το σύνολο (100%) της δαπάνης για τη μισθοδοσία τους θα καλύπτεται αποκλειστικά από το αντίτιμο που θα καταβάλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της ΓΓΑ έως το ποσό του αντίστοιχου προβλεπόμενου ΚΑΕ ( άρθρο 29 του Ν.4151/29.4.2013) και στην οποία θα αναγράφεται ο αριθμός των αναγκαίων θέσεων και θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού .*

*Στα πλαίσια των ανωτέρω και σύμφωνα με τις διατάξεις του άρθρου 14 της απόφασης Υπ. Πολιτισμού & Αθλητισμού 14 της απόφασης Υπ. Πολιτισμού & Αθλητισμού ΥΠΠΟΑ/ΓΔΥΑ/ΔΑΟΠΑΑΕΥΔΣ /ΤΣΠΕΠΑΟ/ 187200/ 13385/1259/891/14-2-2020 ( ΦΕΚ 461/ τ.Β/14.2.20 ), ο Αντιδήμαρχος του Αυτοτελούς τμήματος Πολιτισμού, Αθλητισμού και Τουριστικής Ανάπτυξης του Δήμου με το με αρ. πρωτ. 5699/18.3.2020 έγγραφό του ζητά για την υλοποίηση των Προγραμμάτων Άθλησης για Όλους 2020-2021 , τη πρόσληψη Τεσσάρων (4) ατόμων Πτυχιούχων Φυσικής Αγωγής (Π.Φ.Α) με σχέση ΙΔΟΧ και ειδικότερα :*

*- Δύο (2) ΠΦΑ οποιασδήποτε ειδικότητας*

*- Ένας (1) ΠΦΑ ειδικότητας, ειδικής Φυσικής αγωγής*

*- Ένας (1) ΠΦΑ ειδικότητας Κολύμβησης και δίπλωμα ναυαγοσωστικής.*

*Η πρόσληψη προσωπικού για την υλοποίηση των προγραμμάτων «Άθληση για Όλους» είναι άκρως απαραίτητη, καθώς εξυπηρετεί ιδίως την ανάγκη της δια βίου άθλησης η οποία και πρέπει να αποτελεί μια από τις βασικές συνιστώσες για την ποιοτική διαχείριση και ουσιαστική αξιοποίηση του ελεύθερου χρόνου, λαμβάνοντας υπόψη το σύγχρονο τρόπο ζωής και τ' αποτελέσματα των ερευνών για τη θετική επίδραση της άσκησης στην υγεία και στην ψυχοκοινωνική κατάσταση του ατόμου. Η άσκηση με τη συστηματική επιστημονική καθοδήγηση, αποτελεί ουσιαστική κοινωνική επένδυση γιατί βελτιώνει την ποιότητα ζωής του ανθρώπου, θωρακίζει την υγεία, συμβάλλει στην πρόληψη εκφυλιστικών τάσεων, στην ανάπτυξη διαπροσωπικών σχέσεων και σε μια καλύτερη σχέση ανθρώπου και φυσικού περιβάλλοντος. Σκοπός των ΠΑγΟ είναι η βελτίωση του βιολογικού επιπέδου των αθλουμένων, η καλλιέργεια αθλητικού χαρακτήρα και αθλητικής συνείδησης, η αξιοποίηση του ελεύθερου χρόνου και η αναψυχή των αθλουμένων.*

*Για τη κάλυψη του κόστους μισθοδοσίας των ανωτέρω έχουν εγγραφεί οι απαραίτητες πιστώσεις στο προϋπολογισμό οικ. έτους 2020 τόσο στο σκέλος των εσόδων στους Κ.Α : α) Κ.Α 0529.003 « εισφορές αθλουμένων προγραμμάτων Π.Α.γ.Ο ) ,β) Κ.Α 1212.004 « Από Γ.Γ.Α για υλοποίηση ΠΑγΟ ) όσο και στο σκέλος των εξόδων στους Κ.Α: α) Κ.Α 15/6041.001 « τακτικές αποδοχές ωρομισθίων γυμναστών ΠΑγΟ » και β) Κ.Α 15/6054.001 « εργοδοτικές εισφορές ωρομίσθιων γυμναστών ΠΑγΟ »*

*Κατόπιν των ανωτέρω και λαμβάνοντας υπόψη :*

*την παρ. 6 του άρθρου 11 του ν. 3833/2010 την παρ.6 του άρθρου 39 Ν.2725/99, όπως αντικαταστάθηκε με το άρθρο 29 του Ν.4151/2013,την απόφαση Υπ. Πολιτισμού & Αθλητισμού, ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), και ειδικότερα την εγκύκλιο, ΥΠΠΟΑ/ΓΔΟΑ/ΔΑΟΠΑΑΕΥΔΣ / ΤΣΠΕΠΑΟ/ 86475/3337/207/52-18/02/2020, Υπουργείου Πολιτισμού & Αθλητισμού για την αποστολή αιτημάτων για την πρόσληψη Πτυχιούχων Φυσικής Αγωγής (Π.Φ.Α.) στα Προγράμματα Άθλησης για Όλους (ΠΑγΟ), περιόδου 2020-2021, τις εξασφαλισμένες πιστώσεις στον προϋπολογισμό του Δήμου, την εισήγηση του Αντιδημάρχου Πολιτισμού, Αθλητισμού και Τουριστικής Ανάπτυξης,*

*Κατόπιν των ανωτέρω καλείται το Δημοτικό Συμβούλιο*

***Α.*** *Να**εγκρίνει τον προγραμματισμό πρόσληψης συνολικά τεσσάρων (4) πτυχιούχων φυσικής αγωγής για χρονικό διάστημα απασχόλησης έως οκτώ (8) μήνες, για την κάλυψη των αναγκών υλοποίησης των προγραμμάτων «Άθληση για Όλους» 2020-2021 με τις παρακάτω ειδικότητες :*

*- Δύο (2) Πτυχιούχοι Φυσικής Αγωγής οποιασδήποτε ειδικότητας*

*- Ένα (1) Πτυχιούχο Φυσικής Αγωγής ,ειδικότητας, ειδικής Φυσικής Αγωγής*

*- Ένα (1), Πτυχιούχο Φυσικής Αγωγής, ειδικότητας Κολύμβησης και δίπλωμα Ναυαγοσωστικής.*

*Η διαδικασία και τα κριτήρια για την πρόσληψη των Π.Φ.Α. καθορίζονται στο άρθρο 7 της απόφασης Υπ. Πολιτισμού & Αθλητισμού ΥΠΟΠΟΑ/ΓΔΟΑ/ ΔΑΟΠΑΑ/ ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), «Έγκριση Οργανωτικού Πλαισίου Προγραμμάτων Άθλησης για Όλους (ΠΑγΟ) της Γενικής Γραμματείας Αθλητισμού»*

*Το σύνολο (100%) της δαπάνης μισθοδοσίας του ανωτέρω προσωπικού (Π.Φ.Α θα καλυφθεί αποκλειστικά από αντίτιμο που θα καταβάλλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της Γ.Γ. Αθλητισμού έως το ποσό του αντίστοιχου ΚΑΕ ( άρθρ. 29 του ν. 4151/29.4.2013 )*

*Οι προσλήψεις θα βαρύνουν τους Κ.Α του σκέλους των εξόδων του προϋπολογισμού έτους 2020 & 2021 : 15/6041.001 « Τακτικές αποδοχές ωρομισθίων γυμναστών ΠΑγΟ », ποσό 2.681,12 και Κ.Α 15/6054.001 «Εργοδοτικές εισφορές ωρομίσθιων γυμναστών ΠΑγΟ », ποσό 671,88.*

***Β.*** *Να εξουσιοδοτεί το Δήμαρχο Λεβαδέων να προβεί σε όλες τις απαραίτητες ενέργειες ώστε να εκδοθεί η προκήρυξη για την πλήρωση των θέσεων, ανάλογα με τις ανάγκες έπειτα από την έγκριση των αρμοδίων οργάνων.*

***Γ.*** *Η παρούσα να κοινοποιηθεί στο Τμήμα Σχεδιασμού, Παρακολούθησης και Ελέγχου Προγραμμάτων Άθλησης για Όλους, της Διεύθυνσης Άθλησης για Όλους, Προβολής, Ανάπτυξης Αθλητισμού, Επιστημονικής Υποστήριξης και Διεθνών Σχέσεων της Γ.Γ.Α, του Υπουργείου Πολιτισμού και Αθλητισμού, προκειμένου να δρομολογηθούν οι διαδικασίες για την έγκριση των αιτούμενων προσλήψεων.*

- Στη συνέχεια ο επικεφαλής της παράταξης « Λαϊκή Συσπείρωση Λιβαδειάς» στη γραπτή τοποθέτησή του ανέφερε : *«*: Η εισήγηση αφορά την πρόσληψη 4 πτυχιούχων Φυσικής Αγωγής με σχέση εργασίας ΙΔΟΧ, διάρκειας 8 μηνών, για την κάλυψη αναγκών του προγράμματος «Άθληση για όλους» 2020-2021.

Προφανώς οι ανάγκες άθλησης για όλους όσους το επιθυμούν (και είναι πολλοί) δεν έχει διάρκεια κάποιους μήνες, αλλά όλο το χρόνο και κάθε χρόνο. Ο Δήμος μας όμως δεν διαθέτει ούτε έναν γυμναστή, για την κάλυψη των αναγκών αυτών, που είναι πάγιες και διαρκείς, όπως άλλωστε περιγράφονται στην εισήγηση. Για τον λόγο αυτόν, με κυβερνητική ευθύνη σήμερα και προηγούμενα, υλοποιείται το συγκεκριμένο πρόγραμμα, επιχειρώντας να καλύψει τις μόνιμες και σταθερές αυτές ανάγκες, οι οποίες δεν μπορούν να χαρακτηριστούν σαν εποχικές και πρόσκαιρες, γεγονός που θεωρούμε πολιτικά απαράδεκτο, επειδή με αυτό τον τρόπο :

* Υπονομεύεται ικανοποίηση αθλητικών - κοινωνικών αναγκών.
* Συμβάλλετε στην αποσάθρωση των εργασιακών σχέσεων και της μόνιμης σταθερής εργασίας.

Σε αυτή την πολιτική λογική….. ΚΑΤΑΨΗΦΙΖΟΥΜΕ την εισήγηση…..Δηλώνοντας, ταυτόχρονα, πως κατανοούμε απόλυτα όσους τρέχουν να εξασφαλίσουν μια δουλειά με περιορισμένα δικαιώματα για ελάχιστο χρονικό διάστημα για να καλύψουν ανάγκες τους…..

Είναι το αποτέλεσμα των εκβιασμών που καλλιεργεί το εκμεταλλευτικό μας σύστημα….. Θα κάνουμε ότι μπορούμε ώστε η επιλογή τους να γίνει με διαφανείς και αδιάβλητες διαδικασίες…. Θα συμβάλλουμε στην αφομοίωση τους στο περιβάλλον εργασίας τους…. Επιμένουμε στο δικαίωμα τους να εγγραφούν στα σωματεία και τους καλούμε να συνταιριάξουν τα αγωνιστικά τους βήματα με όλους τους εργαζόμενους για όσα δικαιούνται και τους ανήκουν.

Σαν ΛΑΙΚΗ ΣΥΣΠΕΙΡΩΣΗ, με την συγκεκριμένη ψήφο μας καταδικάζουμε την πολιτική εκμετάλλευσης των εργαζομένων…. Σταθερά και μόνιμα, όμως σε κάθε περίπτωση διεκδικούμε μόνιμη δουλειά, με πλήρη δικαιώματα για όλους…. Συμπαραστεκόμαστε στην μονιμοποίηση των εκτάκτων…. Αντιστεκόμαστε στις απολύσεις…. Λέμε όχι στα ρουσφέτια και τις εξυπηρετήσεις*» .*

 Το Δημοτικό Συμβούλιο αφού έλαβε υπόψη του:

* το με αριθμ. πρωτ. 8060/12-4-2018 έγγραφο της Δ/νσης Κοινωνικής Προστασίας , Παιδείας και Πολιτισμού του Δήμου που είχε διανεμηθεί .
* -την παρ. 6 του άρθρου 11 του ν. 3833/2010
* την παρ.6 του άρθρου 39 Ν.2725/99, όπως αντικαταστάθηκε με το άρθρο 29 του Ν.4151/2013
* την παρ. 6 του άρθρου 11 του ν. 3833/2010 την παρ.6 του άρθρου 39 Ν.2725/99, όπως αντικαταστάθηκε με το άρθρο 29 του Ν.4151/2013,
* την απόφαση Υπ. Πολιτισμού & Αθλητισμού, ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020)
* την εγκύκλιο, ΥΠΠΟΑ/ΓΔΥΑ/ΔΑΟΠΑΑΕΥΔΣ / ΤΣΠΕΠΑΟ/ 86475/3337/207/52-18/02/2020, Υπουργείου Πολιτισμού & Αθλητισμού για την αποστολή αιτημάτων για την πρόσληψη Πτυχιούχων Φυσικής Αγωγής (Π.Φ.Α.) στα Προγράμματα Άθλησης για Όλους (ΠΑγΟ), περιόδου 2020-2021.
* τις διατάξεις των άρθρων 65,67,238 του Ν.3852/10,όπω όπως τροποποιήθηκαν με τα άρθρα 72 και 74 του Ν.4555/2018.
* τις εξασφαλισμένες πιστώσεις στον προϋπολογισμό του Δήμου

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει τον προγραμματισμό πρόσληψης πτυχιούχων φυσικής αγωγής συνολικού αριθμού τεσσάρων (4 ) ατόμων για χρονικό διάστημα απασχόλησης έως οχτώ μήνες , προς κάλυψη των αναγκών υλοποίησης των προγραμμάτων «Άθληση για Όλους» 2020-2021 , κατά αριθμό ατόμων και ειδικότητες :

- Δύο (2) άτομα Πτυχιούχοι Φυσικής Αγωγής οποιασδήποτε ειδικότητας

- Ένα (1) άτομο Πτυχιούχο Φυσικής Αγωγής ,ειδικότητας, ειδικής Φυσικής Αγωγής

- Ένα (1) άτομο , Πτυχιούχο Φυσικής Αγωγής ειδικότητας Κολύμβησης και δίπλωμα Ναυαγοσωστικής.

Η διαδικασία και τα κριτήρια πρόσληψης των Π.Φ.Α.να γίνουν όπως καθορίζονται στο άρθρο 9 της απόφασης Υπ. Πολιτισμού & Αθλητισμού ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020) « Έγκριση Οργανωτικού Πλαισίου Προγραμμάτων Άθλησης για Όλους (ΠΑγΟ) της Γενικής Γραμματείας Αθλητισμού »

**Β.** Το σύνολο (100%) της δαπάνης μισθοδοσίας του ανωτέρω προσωπικού να καλύπτεται αποκλειστικά από αντίτιμο που θα καταβάλλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της Γ.Γ. Αθλητισμού έως το ποσό του αντίστοιχου ΚΑΕ ( άρθρ. 29 του ν. 4151/29.4.2013 )

Οι προσλήψεις να βαρύνουν τους Κ.Α του σκέλους των εξόδων του προϋπολογισμού έτους 2020 & 2021 :

A) 15/6041.001 « τακτικές αποδοχές ωρομισθίων γυμναστών ΠΑγΟ » ποσό 2.681,12€

Β) Κ.Α 15/6054.001 « εργοδοτικές εισφορές ωρομίσθιων γυμναστών ΠΑγΟ » ποσό 671,88 €

**Γ.** Εξουσιοδοτεί τον κ. Δήμαρχο να προβεί στις απαραίτητες ενέργειες έκδοσης της προκήρυξης για την πλήρωσης των θέσεων ανάλογα με τις ανάγκες ,έπειτα από τις εγκρίσεις των αρμοδίων οργάνων.

**Δ.** Η παρούσα ,μέσω της αρμόδιας διεύθυνσης να κοινοποιηθεί στο Τμήμα Σχεδιασμού ,Παρακολούθησης και Ελέγχου Προγραμμάτων Άθλησης για Όλους, τις Διεύθυνσης Άθλησης για Όλους, Προβολής , Ανάπτυξης Αθλητισμού ,Επιστημονικής Υποστήριξης και Διεθνών Σχέσεων της Γ.Γ.Α , Υπουργείου Πολιτισμού και Αθλητισμού , προκειμένου να δρομολογηθούν οι διαδικασίες για την έγκριση των αιτούμενων προσλήψεων.

**Κατά** ψήφισαν οι δημοτικοί σύμβουλοι κ.κ.1) Κοτσικώνας Επαμεινώνδας ,2) Αρκουμάνης Πέτρος , 3)Μπράλιος Νικόλαος, 4)Γερονικολού Λαμπρινή ,5) Τσιφής Δημήτριος 6)Μπαρμπέρης Νικόλαος και 7) Αλεξίου Λουκάς για τους λόγους που αναφέρονται στο εισηγητικό της παρούσας απόφασης.

**Η απόφαση πήρε τον αριθμό 54**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  |  |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  |
| Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια)  |   |
| Μερτζάνης Κων/νος  |  |
|  Γιαννακόπουλος Βρασίδας  |   |
| Σαγιάννης Μιχαήλ  |  |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |  |
|  Τζουβάρας Νικόλαος  |  |
| Φορτώσης  Αθανάσιος |  |
| Καράλης Χρήστος  |  |
| Παπαϊωάννου Λουκάς  |  |
| Κοτσικώνας Επαμεινώνδας  |  |
| Αρκουμάνης Πέτρος   |  |
| Μπράλιος Νικόλαος  |  |
| Γερονικολού Λαμπρινή  |  |
| Τσιφής Δημήτριος  |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Πλιακοστάμος Κων/νος |  |
| Χέβα Αθανασία(Νάνσυ)  |  |
| Τουμαράς Βασίλειος |  |
|  Σπυρόπουλος Δημοσθένης |  |
| Κατής Χαράλαμπος  |  |
|  |  |
|  |  |
|  |  |
|  |  |
|  |  |
|  |   |
|  |  |
|  |   |
|  |  |